Document ID: 32012R0791

KOMISSION ASETUS (EU) N:o 791/2012,
annettu 23 päivänä elokuuta 2012,
neuvoston asetuksen (EY) N:o 338/97 täytäntöönpanoa koskevista yksityiskohtaisista säännöistä annetun asetuksen (EY) N:o 865/2006 muuttamisesta luonnonvaraisten eläinten ja kasvien kauppaan liittyvien tiettyjen säännöksien osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 2, 3 ja 4 kohdan,
sekä katsoo seuraavaa:
(1)
Jotta voidaan panna täytäntöön tietyt luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES), jäljempänä ’yleissopimus’, 15. osapuolikokouksessa hyväksytyt päätöslauselmat, luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 täytäntöönpanoa koskevista yksityiskohtaisista säännöistä 4 päivänä toukokuuta 2006 annetun komission asetuksen (EY) N:o 865/2006 (2) tiettyjä säännöksiä olisi muutettava ja asetukseen olisi lisättävä tiettyjä säännöksiä.
(2)
Asetuksen (EY) N:o 865/2006 täytäntöönpanosta saadut kokemukset ovat osoittaneet, että joitakin sen säännöksiä olisi muutettava, jotta voidaan varmistaa, että asetus pannaan unionissa täytäntöön yhdenmukaisella ja tehokkaalla tavalla.
(3)
Tämän vuoksi säännökset, joita sovelletaan yksilöiden tunnistamiseen ja merkitsemiseen, tiettyjen asiakirjojen myöntämiseen takautuvasti, edellytyksiin, jotka koskevat henkilökohtaista omistusta koskevien todistusten myöntämistä, järjestelmään, joka koskee henkilökohtaisia tavaroita ja kotiesineistöä unionissa sekä niiden jälleenvientiä, edellytyksiä, joiden mukaan liitteessä A lueteltujen lajien yksilöillä voidaan harjoittaa kaupallista toimintaa unionissa, sekä edellytyksiin, jotka koskevat ennalta myönnettyjä todistuksia.
(4)
Asetuksen (EY) N:o 865/2006 2 ja 3 artiklat sekä liitteet I-VI olisi poistettava kyseisestä asetuksesta, koska ne sisältyvät olennaisina osina uuteen komission täytäntöönpanoasetukseen (EU) N:o 792/2012 (3), joka hyväksytään asetuksen (EY) N:o 338/97 19 artiklan 1 kohdan nojalla yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun asetuksen (EU) N:o 182/2011 (4) tultua voimaan.
(5)
Yleissopimuksen 15. osapuolikokouksessa päivitettiin vakiintuneet nimistölähteet, joita käytetään tieteellisten nimien merkitsemiseen luvissa ja todistuksissa. Kyseiset muutokset olisi otettava huomioon asetuksen (EY) N:o 865/2006 liitteessä VIII olevassa luettelossa.
(6)
Sen vuoksi asetusta (EY) N:o 865/2006 olisi muutettava.
(7)
Tässä asetuksessa säädetyt toimenpiteet ovat luonnonvaraisten kasvi- ja eläinlajien kauppaa käsittelevän komitean lausunnon mukaisia,
ON HYVÄKSYNYT TÄMÄN ASETUKSEN:
1 artikla
Muutetaan asetus (EY) N:o 865/2006 seuraavasti:
1)
Korvataan johdanto-osassa lause, joka koskee asetuksen (EY) N:o 865/2006 oikeusperustaa, seuraavasti:
”ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (5) ja erityisesti sen 19 artiklan 2, 3 ja 4 kohdan,
2)
Lisätään 1 artiklaan 4a ja 4b alakohta seuraavasti:
”4a)
’viljellyllä emokasvikannalla’ valvotuissa olosuhteissa kasvatettujen, lisäämiseen käytettävien kasvien joukkoa, joka on toimivaltaisen hallintoviranomaisen hyväksymällä tavalla ja kyseisen jäsenvaltion toimivaltaista tieteellistä viranomaista kuullen:
i)
saatu CITES-yleissopimuksen määräysten ja asiaa koskevan kansallisen lainsäädännön mukaisesti ja tavalla, joka ei ole vahingollinen lajien säilymiselle luonnonvaraisessa ympäristössä; sekä
ii)
ylläpidetty riittävinä määrinä lisääntymistä varten siten, että minimoidaan tai poistetaan tarve lisätä yksilöitä ottamalla niitä luonnonvaraisesta ympäristöstä; tällainen lisääminen voi tapahtua ainoastaan poikkeuksellisesti ja sen on rajoituttava määrään, joka on tarpeen viljellyn emokasvikannan elinvoimaisuuden ja tuottavuuden ylläpitämiseksi;
4b)
’metsästysmuistolla’ kokonaista eläintä tai helposti tunnistettavaa eläimen osaa tai johdannaista, joka on määritetty siihen liittyvässä CITES-luvassa tai -todistuksessa ja joka täyttää seuraavat edellytykset:
i)
se on raaka, käsitelty tai valmistettu;
ii)
se on metsästäjän laillisesti hankkima metsästämällä metsästäjän henkilökohtaista käyttöä varten;
iii)
metsästäjä tuo, vie tai jälleenvie sen tai se tuodaan, viedään tai jälleenviedään metsästäjän puolesta osana siirtämistä sen alkuperämaasta viime kädessä metsästäjän vakituiseen asuinvaltioon.”
3)
Muutetaan 4 artikla seuraavasti:
a)
Korvataan 1 kohdan ensimmäinen virke seuraavasti:
”1. Komission täytäntöönpanoasetuksen (EU) N:o 792/2012 (6) 2 artiklassa tarkoitetut lomakkeet on täytettävä koneella.
b)
Korvataan 2 kohta seuraavasti:
”2. Täytäntöönpanoasetuksen (EU) N:o 792/2012 liitteessä I tarkoitetuissa lomakkeissa 1-4, täytäntöönpanoasetuksen (EU) N:o 792/2012 liitteessä II tarkoitetuissa lomakkeissa 1 ja 2, täytäntöönpanoasetuksen (EU) N:o 792/2012 liitteessä III tarkoitetuissa lomakkeissa 1 ja 2 ja täytäntöönpanoasetuksen (EU) N:o 792/2012 liitteessä V tarkoitetuissa lomakkeissa 1 ja 2 sekä täytäntöönpanoasetuksen (EU) N:o 792/2012 2 artiklan 4 kohdassa tarkoitetuissa lisälehdissä ja täytäntöönpanoasetuksen (EU) N:o 792/2012 2 artiklan 6 kohdassa tarkoitetuissa nimilapuissa olevaa kirjoitusta ei saa poistaa eikä muuttaa, ellei tällaisia poistoja tai muutoksia todisteta oikeiksi luvan tai todistuksen myöntävän hallintoviranomaisen leimalla ja allekirjoituksella. Poistot ja muutokset täytäntöönpanoasetuksen (EU) N:o 792/2012 2 artiklan 2 kohdassa tarkoitetuissa tuonti-ilmoituksissa ja täytäntöönpanoasetuksen (EU) N:o 792/2012 2 artiklan 4 kohdassa tarkoitetuissa lisälehdissä voidaan todistaa oikeiksi myös sen tullitoimipaikan leimalla ja allekirjoituksella, jonka kautta tuonti tapahtuu.”;
4)
Korvataan 5 a artiklan ensimmäinen alakohta seuraavasti:
”Jos kasviyksilöihin ei enää voida soveltaa yleissopimuksen määräyksiä tai asetuksen (EY) N:o 338/97 säännöksiä koskevia poikkeuksia, jotka perustuvat kyseisen asetuksen liitteessä olevaan liitteiden A, B, C ja D tulkintaa koskevaan tekstiin ja joiden nojalla yksilöt on laillisesti viety ja tuotu, täytäntöönpanoasetuksen (EU) N:o 792/2012 liitteessä I ja III olevien lomakkeiden kohdassa 15, täytäntöönpanoasetuksen (EU) N:o 792/2012 liitteessä II olevien lomakkeiden kohdassa 4 ja täytäntöönpanoasetuksen (EU) N:o 792/2012 liitteessä V olevien lomakkeiden kohdassa 10 ilmoitettava maa voi olla se maa, jossa edellytykset soveltaa yksilöihin poikkeusta päättyivät.”;
5)
Korvataan 6 artikla seuraavasti:
”6 artikla
Lomakkeiden liitteet
1. Jos jossakin täytäntöönpanoasetuksen (EU) N:o 792/2012 2 artiklassa tarkoitetussa lomakkeessa on liite, joka on erottamaton osa lomaketta, liitteen kuuluminen erottamattomana osana lomakkeeseen sekä liitteen sivumäärä on ilmoitettava selkeästi kyseisessä luvassa tai todistuksessa, ja liitteen jokaisella sivulla on oltava seuraavat tiedot:
a)
luvan tai todistuksen numero sekä myöntämispäivä;
b)
luvan tai todistuksen myöntäneen hallintoviranomaisen allekirjoitus ja leima tai sinetti.
2. Jos täytäntöönpanoasetuksen (EU) N:o 792/2012 2 artiklan 1 kohdassa tarkoitettuja lomakkeita käytetään useampaa kuin yhtä lähetykseen kuuluvaa lajia varten, niihin on liitettävä liite, jossa on tämän artiklan 1 kohdan mukaisesti vaadittujen tietojen lisäksi oltava jokaisen lähetykseen kuuluvan lajin osalta asianomaisen lomakkeen kohdat 8-22 sekä kohdan 27 osiot, joissa ilmoitetaan ’todellisen tuonnin tai (jälleen)viennin määrä/nettopaino’ ja tarvittaessa ’lähetyksen saapuessa kuolleiden eläinten lukumäärä’.
3. Jos täytäntöönpanoasetuksen (EU) No 792/2012 2 artiklan 3 kohdassa tarkoitettuja lomakkeita käytetään useampaa kuin yhtä lajia varten, niihin on liitettävä liite, jossa on tämän artiklan 1 kohdan mukaisesti vaadittujen tietojen lisäksi jokaisen lähetykseen kuuluvan lajin osalta asianomaisen lomakkeen kohdat 8-18.
4. Jos täytäntöönpanoasetuksen (EU) No 792/2012 2 artiklan 5 kohdassa tarkoitettuja lomakkeita käytetään useampaa kuin yhtä lajia varten, niihin on liitettävä liite, jossa on tämän artiklan 1 kohdan mukaisesti vaadittujen tietojen lisäksi jokaisen lähetykseen kuuluvan lajin osalta asianomaisen lomakkeen kohdat 4-18.”;
6)
Lisätään 7 artiklaan 5 kohta seuraavasti:
”5. Vienti- tai jälleenvientimaan viranomaisen on vahvistettava vientiluvat ja jälleenvientitodistukset määrällä, allekirjoituksella ja leimalla viennin vahvistamista koskevassa asiakirjan kohdassa. Jos vientiasiakirjaa ei ole vahvistettu vientiajankohtana, tuojamaan hallintoviranomaisen olisi oltava yhteydessä viejämaan hallintoviranomaiseen ja otettava asiakirjan hyväksymisen määrittämisessä huomioon mahdolliset lieventävät asianhaarat tai asiakirjat.”;
7)
Korvataan 8 artiklan 1 kohdan ensimmäinen alakohta seuraavasti:
”1. Asiakirjat on myönnettävä ja niitä on käytettävä tämän asetuksen sekä asetuksen (EY) N:o 338/97 ja erityisesti sen 11 artiklan 1-4 kohdan säännösten ja edellytysten mukaisesti. Luvat ja todistukset voidaan myöntää paperilla tai sähköisesti.”;
8)
Korvataan 11 artiklan 3 kohdan ensimmäinen alakohta seuraavasti:
”3. Todistukset, jotka myönnetään 48 ja 63 artiklan mukaisesti, ovat toimituskohtaisia, jollei yksilöitä, joita tällaiset todistukset koskevat, merkitä yksilöllisesti ja pysyvästi, tai kun kyseessä ovat kuolleet yksilöt, joita ei voida merkitä, tunnisteta muilla keinoin.”;
9)
Korvataan 15 artiklan 3a kohta seuraavasti:
”3 a. Kun kyseessä ovat henkilökohtaisessa omistuksessa olevat elävät eläimet, jotka on hankittu laillisesti ja joita pidetään henkilökohtaisesti muita kuin kaupallisia tarkoituksia varten, ja niille myönnetään tuontilupa 2 kohdan toisen alakohdan mukaisesti, asetuksen (EY) N:o 338/97 8 artiklan 1 kohdassa tarkoitettu kaupallinen toiminta on kiellettyä kahden vuoden ajan luvan myöntämispäivästä eikä tänä aikana myönnetä kyseisen asetuksen 8 artiklan 3 kohdassa mainittuja poikkeuksia liitteessä A luetelluille lajeille.
Tuontilupiin, jotka on myönnetty 2 kohdan toisen alakohdan mukaisesti henkilökohtaisessa omistuksessa oleville eläville eläimille ja asetuksen (EY) N:o 338/97 liitteessä A lueteltujen lajien asetuksen 4 artiklan 5 kohdan b alakohdassa tarkoitetuille yksilöille, lisätään kohtaan 23 ilmoitus ’Poiketen asetuksen (EY) N:o 338/97 8 artiklan 3 ja 5 kohdasta kyseisen asetuksen 8 artiklan 1 kohdassa tarkoitettu kaupallinen toiminta on kiellettyä vähintään kahden vuoden ajan tämän luvan myöntämispäivästä’.”
10)
Korvataan 30 artiklan 4 kohta seuraavasti:
”4. Jos on kyse muista yksilöistä kuin elävistä eläimistä, hallintoviranomaisen on liitettävä kiertävän näyttelyn todistukseen luettelosivu, jossa esitetään kunkin yksilön osalta kaikki täytäntöönpanoasetuksessa (EU) No 792/2012 tarkoitetussa liitteessä III olevan mallilomakkeen kohtien 8-18 edellyttämät tiedot.”
11)
Korvataan 37 artiklan 1 kohta seuraavasti:
”1. Jäsenvaltiot voivat myöntää henkilökohtaista omistusta koskevia todistuksia laillisesti hankittujen elävien eläinten, joita pidetään henkilökohtaisesti muita kuin kaupallisia tarkoituksia varten, lailliselle omistajalle.”
12)
Korvataan 45 artiklan 1 kohdan toinen alakohta seuraavasti:
”Hallintoviranomaisten on tällaisia asiakirjoja saatuaan toimitettava viipymättä muiden jäsenvaltioiden myöntämät asiakirjat asianomaisille hallintoviranomaisille yhdessä niitä mahdollisesti tukevien yleissopimuksen mukaisesti myönnettyjen asiakirjojen kanssa. Raportointitarkoituksia varten myös tuonti-ilmoitusten alkuperäiskappaleet lähetetään edelleen tuontimaan hallintoviranomaisille, jos se on eri kuin se maa, jossa yksilö ensimmäisen kerran tuodaan unionin alueelle.”
13)
Korvataan 52 artiklan 1 kohta seuraavasti:
”1. Täytäntöönpanoasetuksen (EU) N:o 792/2012 2 artiklan 6 kohdassa tarkoitettuja nimilappuja saa käyttää ainoastaan asianmukaisesti rekisteröityjen tutkijoiden ja tieteellisten laitosten välisissä, tieteelliseen tutkimukseen tarkoitettujen kasvikokoelmayksilöiden, preparoitujen, kuivattujen tai sulkuaineisiin konservoitujen museoyksilöiden taikka elävien kasvien muuhun kuin kaupalliseen lainaamiseen, lahjoittamiseen tai vaihtoon liittyvissä siirroissa.”
14)
Muutetaan 56 artikla seuraavasti:
a)
Korvataan 1 kohdan b alakohta seuraavasti:
”b)
viljelty emokasvikanta on saatu ja sitä ylläpidetään 1 artiklan 4a kohdassa esitetyn määritelmän mukaisesti.”;
b)
Poistetaan c alakohta.
c)
Korvataan d alakohta seuraavasti:
”d)
vartettujen kasvien osalta sekä perusrunko että varttamisoksa on lisätty keinotekoisesti a ja b alakohdan mukaisesti.”
d)
Korvataan 2 kohta seuraavasti:
”2. Yksilajisten puuviljelmien puista saadun puutavaran tai puiden muiden osien tai johdannaisten katsotaan olevan 1 kohdan mukaisesti keinotekoisesti lisättyjä.”;
15)
Lisätään 58 artiklaan uusi 3a kohta seuraavasti:
”3 a. Kun henkilö, joka ei vakituisesti asu unionin alueella, jälleenvie henkilökohtaisia tavaroita tai kotiesineistöä, jotka on hankittu hänen vakinaisen asuinvaltionsa ulkopuolelta ja jotka ovat asetuksen (EY) N:o 338/97 liitteessä A lueteltujen lajien yksilöitä, mukaan lukien henkilökohtaiset metsästysmuistot, tullille on esitettävä jälleenvientitodistus.”
16)
Lisätään 58 a artikla seuraavasti:
”58 a artikla
Henkilökohtaisten tavaroiden ja kotiesineistön kaupallinen käyttö unionissa
1. Jäsenvaltion hallintoviranomainen voi sallia kaupallisen toiminnan liitteessä B lueteltujen lajien yksilöille, jotka tuodaan unioniin 57 artiklan mukaisesti, ainoastaan seuraavin edellytyksin:
a)
hakija osoittaa, että yksilö on tuotu unioniin vähintään kaksi vuotta ennen kuin sitä käytetään kaupallisiin tarkoituksiin, ja
b)
kyseisen jäsenvaltion hallintoviranomainen on varmentanut, että kyseinen yksilö olisi voitu tuoda kaupallisia tarkoituksia varten asetuksen (EY) N:o 338/97 4 artiklan 2 kohdan mukaisesti ajankohtana, jona se tuotiin unioniin.
Kun nämä edellytykset täyttyvät, hallintoviranomaisen on annettava kirjallinen todistus siitä, että kyseistä yksilöä voidaan käyttää kaupallisiin tarkoituksiin.
2. Kaupallinen toiminta liitteessä A lueteltujen lajien yksilöillä, jotka tuodaan unioniin 57 artiklan mukaisesti, on kiellettyä.”;
17)
Lisätään 59 artiklaan 1 a kohta seuraavasti:
”1 a. Asetuksen (EY) N:o 338/97 8 artiklan 3 kohdassa tarkoitettuja yksilöitä koskeva vapautus voidaan myöntää ainoastaan, jos hakija on osoittanut toimivaltaiselle hallintoviranomaiselle, että kyseessä olevat yksilöt on hankittu voimassa olevan luonnonvaraisten eläinten ja kasvien suojelua koskevan lainsäädännön mukaisesti.”;
18)
Lisätään 62 artiklaan 4 ja 5 kohta seuraavasti:
”4)
liitteessä A lueteltujen krokotiilieläinten (Crocodylia) kuolleille yksilöille, joiden alkuperätunnus on D, edellyttäen, että ne on merkitty tai tunnistettu muilla keinoin tämän asetuksen mukaisesti;
5)
lajin Acipenser brevirostrum ja sen risteymien kaviaarille, jonka alkuperätunnus on D, edellyttäen, että sitä säilytetään pakkauksessa, joka on merkitty tämän asetuksen mukaisesti.”;
19)
Lisätään 63 artiklaan 3 kohta seuraavasti:
”3. Ennalta myönnetyt todistukset ovat voimassa vasta kun ne ovat täytetyt ja hakija on toimittanut todistuksen kopion todistuksen myöntävälle hallintoviranomaiselle.”;
20)
Lisätään 65 artiklan 4 kohtaan virke seuraavasti:
”Tätä ei sovelleta tämän asetuksen liitteessä X lueteltujen lajien yksilöihin, paitsi jos liitteessä X olevassa huomautuksessa edellytetään merkintää.”;
21)
Korvataan 66 artiklan 4 kohdan kolmas alakohta seuraavasti:
”Tämän kohdan soveltamisalaan kuuluvien elävien yksilöiden osalta ei myönnetä yksilökohtaisia todistuksia, kiertävän näyttelyn todistuksia eikä henkilökohtaista omistusta koskevia todistuksia.”;
22)
Korvataan 72 artiklan 3 kohta seuraavasti:
”3. Jäsenvaltiot voivat edelleen myöntää liitteessä I, III ja IV olevien mallien mukaisia tuonti- ja vientilupia, jälleenvientitodistuksia, kiertävän näyttelyn todistuksia ja henkilökohtaista omistusta koskevia todistuksia, liitteessä II olevan mallin mukaisia tuonti-ilmoituksia ja asetuksen (EY) N:o 865/2006 liitteessä V olevan mallin mukaisia EU-todistuksia yhden vuoden ajan täytäntöönpanoasetuksen (EU) N:o 792/2012 voimaantulosta.”;
23)
Korvataan liite VIII tämän asetuksen liitteellä.
24)
Muutetaan liitteessä IX oleva 2 kohta seuraavasti:
a)
Korvataan tunnusta R koskeva rivi seuraavasti:
”R Säädellyssä ympäristössä kasvatettujen eläinten yksilöt, jotka on otettu luonnonvaraisesta ympäristöstään munina tai poikasina ja joiden osalta todennäköisyys selviytyä aikuisiksi olisi muutoin ollut hyvin alhainen”;
b)
Korvataan tunnusta D koskeva rivi seuraavasti:
”D Liitteeseen A sisältyvät eläimet, jotka on kasvatettu vankeudessa kaupallisia tarkoituksia varten CITES-sihteeristön päätöslauselman Conf.12.10 (Rev. CoP15) mukaisesti rekisteröimissä toiminnoissa ja liitteeseen A sisältyvät kaupallisia tarkoituksia varten keinotekoisesti lisätyt kasvit, jotka ovat asetuksen (EY) N:o 865/2006 XIII luvun mukaisia, sekä niiden osat ja johdannaiset”;
c)
Korvataan tunnusta C koskeva rivi seuraavasti:
”C Vankeudessa kasvatetut eläimet, jotka ovat asetuksen (EY) N:o 865/2006 XIII luvun mukaisia, sekä niiden osat ja johdannaiset”.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Asetusta sovelletaan 27 päivästä syyskuuta 2012.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä elokuuta 2012.

Labels: 3
20